ભૂતપૂર્વ સાંસદ પ્રકાશ આંબેડકરે જણાવ્યું હતું કે પોલીસે તેમને કોપર્ડીમાં બળાત્કાર પીડિતાના પરિવારને મળવા જતા રોક્યા હતા. *અમારી પાર્ટીના કાર્યકર્તાઓ સાથે હું જ્યારે કોપર્ડી જઇ રહયો હતો, ત્યારે અડધે રસ્તે પહોંચ્યા બાદ પોલીસે કાયદો અને વ્યવસ્થા ન હોવાનું જણાવીને કોપર્ડી ન જવાની અમને નોટિસ આપી હતી,*એમ તેમણે ઉમેર્યુ હતું. પોલીસ ઇન્સ્પેક્ટર સૌરભ ત્રિપાઠીએ ગામની સ્થિતિ તણાવગ્રસ્ત હોવાનું જણાવ્યું હતું. ઉપરાંત આંબેડકર જો ગામમાં આવે તો તેના પર ટમેટાં અને ઇંડા ફેકવાની ગામવાસીઓની તૈયારી હોવાની આંબેડકરના કાર્યકર્તાઓને બાતમી મળી હતી. દરમિયાન, એનસીપીના અધ્યક્ષ શરદ પવારે આ બાબતે હસ્તક્ષેપ કરીને જાતિવાદનો મુદ્દો ન ચગાવાય તેવી અપીલ કરી છે.